12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการสอบบัญชี

รายงานของผู้สอบบัญชี

รายงานของผู้สอบบัญชีสำหรับงบการเงินของบริษัทฯ และบริษัทย่อยในปี 2544 และ 2545
ซึ่งตรวจสอบโดย นายสมชาย คุรุจิตโกศล จาก บริษัท เอส. เค. แอคเคาน์แต้นท์ เซอร์วิสเซส
จำกัด ได้ให้ความเห็นอย่างไม่มีเงื่อนไขว่า
งบการเงินได้จัดทำขึ้นโดยถูกต้องตามที่ควรและได้ทำขึ้นตามหลักการบัญชีที่รับรองทั่วไป

รายงานของคณะกรรมการ (ตามหลักการกำกับดูแลกิจการที่ดี 15 ข้อ)

คณะกรรมการบริษัทฯ ได้พิจารณางบการเงินของบริษัทฯ
และบริษัทย่อยและสารสนเทศทางการเงินที่ปรากฏในรายงานประจำปีงบการเงิน
ดังกล่าวได้จัดทำขึ้นตามมาตรฐานทางการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯและบริษัทย่อย
ณ วันที่ 31 ธันวาคม 2545

2.  ตารางสรุปงบการเงิน

[]

(กรุณาดูหมายเหตุประกอบในหน้าถัดไป)

หมายเหตุ:

ก) งบการเงินรวมในปี 2543 เป็นงบการเงินของบริษัทฯ และบริษัทย่อย 3 บริษัทได้แก่ 1)
เชียงใหม่ ซีนีเพล็กซ์ 2) เมเจอร์ พรอพเพอร์ตี้ และ 3) เมเจอร์ เซอร์วิส
โดยเป็นการเข้าลงทุนในระหว่างปี 2543 และบริษัทฯ ไม่มีการจัดทำงบกระแสเงินสดรวมในปี
2543

ข) งบการเงินรวมในปี 2544 เป็นงบการเงินของบริษัทฯ และบริษัทย่อย 10 บริษัท ในปี 2544
บริษัทฯ มีบริษัทย่อยเพิ่มขึ้นอีก 7 บริษัท โดยในเดือนกันยายน 2544 บริษัทฯ เข้าถือหุ้นใน 6 บริษัท
ได้แก่ 1) เมเจอร์ โบว์ล 2) รัชโยธิน เรียลตี้ 3) รัชโยธิน ซีนีม่า 4) รัชโยธิน โบว์ล 5)
เมเจอร์ ซีนีม่า และ 6) รัชโยธิน แมเนจเม้นท์ และต่อมาในเดือนธันวาคม 2544 บริษัทฯ
เข้าถือหุ้นในเมเจอร์ ซีนีแอด

ค) งบการเงินรวมในปี 2545 เป็นงบการเงินรวมของบริษัทฯ และบริษัทย่อย 11 บริษัท
ที่ประกอบด้วยสาขา 12 แห่ง โดยในปี 2545 บริษัท ได้รวมธุรกรรมการดำเนินงานของ 2
บริษัทย่อย (บริษัท เมเจอร์ โบว์ล จำกัด, บริษัท เมเจอร์ ซีนีม่า จำกัด)
เข้ามาอยู่ภายใต้การดำเนินการของบริษัทฯ เพื่อให้เกิดความคล่องตัวในการบริหารงานของบริษัทฯ

12.1.3 อัตราส่วนทางการเงิน

[]

[]

หมายเหตุ:

+----------------------------+-----------------------------------------+
| ก) อัตราส่วน EBITDA          | (กำไรจากการดำเนินงาน + ค่าเสื่อมราคา)       |
| ต่อสินทรัพย์รวม =              |                                         |
|                            | สินทรัพย์เฉลี่ย                              |
+----------------------------+-----------------------------------------+
| ข)                         | (เงินเบิกเกินบัญชีธนาคาร +                   |
| อัตรา                       | เงินกู้ยืมระยะสั้นและยาว +                    |
| ส่วนภาระเงินกู้ยืมต่อส่วนของผู้ถือหุ้น |                                         |
| =                          | เงินกู้ยืมจากกรรมการ +                      |
|                            | เงินกู้ยืมจากบริษัทที่เกี่ยวข้องกัน)                |
|                            |                                         |
|                            | ส่วนของผู้ถือหุ้น                             |
+----------------------------+-----------------------------------------+

12.2 คำอธิบายและการวิเคราะห์ของฝ่ายจัดการ

12.2.1 ผลการดำเนินงาน

การปรับโครงสร้างกลุ่มในปี 2544 ประกอบกับการขยายสาขาอีก 7 สาขา ในปี 2545
ส่งผลให้บริษัทฯ มีผลการดำเนินงานและฐานะการเงินที่เพิ่มขึ้นจากปี 2544 อย่างมีนัยสำคัญ
การเพิ่มขึ้นของผลการดำเนินงานดังกล่าวส่วนหนึ่งเป็นผลจากการเข้าลงทุนในบริษัทย่อย
และอีกส่วนหนึ่งเป็นผลจากการเพิ่มขึ้นของยอดขายที่เติบโตตามสภาวะอุตสาหกรรมบันเทิงที่ปรับตัวดีขึ้นในปีที่ผ่านมา

1. ภาพรวมของผลการดำเนินงานที่ผ่านมา

ผลการดำเนินงานของกลุ่มบริษัทในปี 2545 มีรายได้รวม 1,890 ล้านบาท เพิ่มขึ้นจากปีก่อน 535
ล้านบาท หรือเพิ่มขึ้นร้อยละ 40 เมื่อเทียบกับปี 2544
ซึ่งเนื่องมาจากการเพิ่มขึ้นของรายได้ธุรกิจโรงภาพยนตร์ 397 ล้านบาท
รายได้ธุรกิจโบว์ลิ่งและคาราโอเกะ 43 ล้านบาท รายได้ธุรกิจให้เช่าและบริการ 34 ล้านบาท
และรายได้ธุรกิจโฆษณา 69 ล้านบาท ส่วนต้นทุนขายและบริการ 1,038 ล้านบาท เพิ่มขึ้น 257
ล้านบาท หรือเพิ่มขึ้นร้อยละ 33 เมื่อเทียบกับปี 2544
เป็นสาเหตุมาจากการเพิ่มขึ้นของต้นทุนธุรกิจโรงภาพยนตร์ 171 ล้านบาท ต้นทุนธุรกิจโบว์ลิ่ง 3.6
ล้านบาท ต้นทุนธุรกิจให้เช่าและบริการ 79 ล้านบาท และต้นทุนธุรกิจโฆษณา 3 ล้านบาท
ผลจากการเพิ่มขึ้นของต้นทุนไม่ทำให้กำไรขั้นต้นของกลุ่มบริษัทลดลง กำไรขั้นต้นในปี 2545 เพิ่มขึ้น
286 ล้านบาท หรือเพิ่มขึ้นร้อยละ 58 เมื่อเทียบกับปีก่อน ค่าใช้จ่ายในการขายและบริหารเพิ่มขึ้น
98 ล้านบาท เป็นสาเหตุสำคัญมาจากสาขาที่เปิดใหม่จะต้องทำการตลาดในการเปิดตัวสาขา
ค่าใช้จ่ายด้านพนักงาน ค่าน้ำ ค่าไฟ สำหรับสาขาใหม่
และค่าใช้จ่ายในการฝึกอบรมพนักงานเพื่อให้บริการที่ดีที่สุดแก่ลูกค้า
ค่าใช้จ่ายดังกล่าวไม่มีผลต่อกำไรสุทธิ ปี 2545 มีกำไรสุทธิ 326 ล้านบาท เพิ่มขึ้น 243 ล้านบาท
เมื่อเปรียบเทียบกับปี 2544 หรือเพิ่มขึ้นร้อยละ 292 ผลการดำเนินงานโดยรวมที่เพิ่มขึ้นในปี 2545
สาเหตุสำคัญมาจากการปรับโครงสร้างอันต่อเนื่องมาจากปลายปี 2544
และการเปิดสาขาใหม่เพิ่มขึ้นอีกจำนวน 7 แห่ง
แต่ละสาขาสามารถสร้างรายได้เป็นไปตามเป้าหมายที่ได้กำหนดไว้

2. ผลการดำเนินงานของแต่ละกลุ่มธุรกิจ

ธุรกิจโรงภาพยนตร์

ปี 2545 รายได้ธุรกิจโรงภาพยนตร์ 1,247 ล้านบาท เพิ่มขึ้นจากปีก่อน 397 ล้านบาท
หรือเพิ่มขึ้นร้อยละ 46.8อันเนื่องมาจากในปี 2545 ได้มีการขยายตัวของกลุ่มธุรกิจโรงภาพยนตร์
โดยได้มีการเพิ่มธุรกิจโรงภาพยนตร์ในระบบ 2 มิติ และ 3 มิติ ภายใต้ชื่อ โรงภาพยนตร์
“ไอแมกซ์ “ จำนวน 1 แห่ง ซึ่งมีเพียงแห่งเดียวในประเทศไทย และได้เปิดสาขาเพิ่มในระหว่างปี
2545 จำนวน 7 แห่ง เป็นผลทำให้สามารถสร้างรายได้ดังกล่าวเพิ่มขึ้น ดังนั้น ณ สิ้นสุดปี 2545
ส่วนธุรกิจโรงภาพยนตร์มีจำนวนสาขา 12 แห่ง รวมจำนวนโรงภาพยนตร์ 111 โรงภาพยนตร์
และมีจำนวนที่นั่งรวม 27,900 ที่นั่ง รายได้ธุรกิจโรงภาพยนตร์ได้รวมรายได้ส่งเสริมการขาย
ซึ่งในปี 2545 ได้รับรายได้ส่งเสริมการขาย 78 ล้านบาท เพิ่มขึ้น 59 ล้านบาทเมื่อเทียบกับปีก่อน
หรือเพิ่มขึ้นร้อยละ 327
สาเหตุมาจากสาขาใหม่ที่เพิ่มขึ้นและมีผู้ให้การสนับสนุนในการดำเนินงานเป็นอย่างดี
โดยรายได้ดังกล่าวจะเป็นรายได้เพิ่มเติมจากรายได้หลักของธุรกิจโรงภาพยนตร์
ในส่วนต้นทุนของธุรกิจโรงภาพยนตร์ 770 ล้านบาทเพิ่มขึ้น 171 ล้านบาท หรือเพิ่มขึ้นร้อยละ 28.6
เมื่อเทียบกับปี 2544
การเพิ่มขึ้นของต้นทุนธุรกิจโรงภาพยนตร์สาเหตุมาจากต้นทุนส่วนแบ่งรายได้ภาพยนตร์ได้มีการปรับตัวขึ้นของภาพยนตร์บางเรื่อง
ซึ่งจะเป็นผลฝันแปรตามรายได้ที่ได้รับจากภาพยนตร์เรื่องนั้นๆ
แต่อย่างไรก็ตามต้นทุนที่เพิ่มขึ้นไม่มีผลกระทบต่อกำไรขั้นต้นของธุรกิจโรงภาพยนตร์ในปี 2545
เพิ่มขึ้น 226 ล้านบาท หรือร้อยละ 90 เมื่อเทียบกับปีก่อน

  ธุรกิจโบว์ลิ่งและคาราโอเกะ

ปี 2545 รายได้ธุรกิจโบว์ลิ่งและคาราโอเกะ 216 ล้านบาท เพิ่มขึ้นจากปีก่อน 43 ล้านบาท
หรือเพิ่มขึ้นร้อยละ 24.6 ทั้งนี้ส่วนหนึ่งเป็นผลเนื่องมาจากในระหว่างปี 2545
ได้เปิดสาขาเพิ่มจำนวน 7 แห่ง ในสาขาที่เปิดใหม่มี 3 สาขาคือสาขารังสิต, สาขาเสรี เซ็นเตอร์
และสาขาพระราม 2 ที่ดำเนินธุรกิจโบว์ลิ่ง และสามารถทำรายได้เป็นไปตามเป้าหมายถึง 38
ล้านบาท รวมถึงสาขาเดิมก็สามารถสร้างรายได้เพิ่มขึ้นอีก 5 ล้านบาท หรือเพิ่มขึ้นร้อยละ 22 และ
ร้อยละ 2.6 ตามลำดับ ดังนั้น ณ สิ้นสุดปี 2545 ส่วนธุรกิจโบว์ลิ่งมีจำนวนสาขา 6 แห่ง
และรวมมีจำนวนเลน 174 เลน จากการที่ได้รับการตอบสนองที่ดีในธุรกิจ
การบริหารและการตลาดที่ต่อเนื่อง มีผลทำให้กำไรขั้นต้นของธุรกิจโบว์ลิ่งเพิ่มขึ้น 39 ล้านบาท
หรือเพิ่มร้อยละ 49 เมื่อเทียบกับปีก่อน

  ธุรกิจให้เช่าและบริการ

ปี 2545 รายได้ธุรกิจให้เช่าและบริการ 224 ล้านบาท เพิ่มขึ้นจากปีก่อน 34 ล้านบาท
หรือเพิ่มขึ้นร้อยละ 18 สืบเนื่องจากในระหว่างปี 2545 สาขาใหม่ที่เปิดจำนวน 7 แห่ง
โดยในสาขาใหม่ 3 แห่งคือ สาขารังสิต สาขา บางกะปิ และสาขาพระราม 2
ที่ดำเนินธุรกิจให้เช่าและบริการ ซึ่งสาขารังสิตมีพื้นที่ส่วนให้เช่าและบริการจำนวน 3,879.61
ตารางเมตร จัดแบ่งได้ 33 ยูนิต สาขาบางกะปิมีพื้นที่ 143.38 ตารางเมตร จัดแบ่งได้ 5 ยูนิต
และสาขาพระราม 2 มีพื้นที่ 400 ตารางเมตร จัดแบ่งได้ 7 ยูนิต ในปี
2545สามารถขายพื้นที่ได้หมดของสาขารังสิตและสาขาบางกะปิ ส่วนสาขาพระราม 2 เริ่มขายพื้นที่ปี
2546 แต่เนื่องจากรายได้ธุรกิจให้เช่าและบริการที่ได้รับเพิ่มขึ้นอยู่ในช่วงต้นปี 2545
สำหรับสาขารังสิต และปลายปี 2545 สำหรับสาขาบางกะปิ
เมื่อพิจารณาที่ต้นทุนธุรกิจให้เช่าและบริการเพิ่มขึ้น 79 ล้านบาท หรือเพิ่มขึ้นร้อยละ 89
เมื่อเทียบกับปี 2544
สาเหตุสำคัญจากการเพิ่มขึ้นมาจากต้นทุนค่าเสื่อมราคาและค่าสิทธิการเช่าตัดจ่ายของสาขาใหม่และค่าเสื่อมราคาจากการปรับปรุงสาขาเดิม
รวมถึงต้นทุนค่าไฟฟ้าและสาธารณูปโภคที่เกี่ยวเนื่องกับธุรกิจโรงภาพยนตร์และธุรกิจโบว์ลิ่งของสาขาที่เป็น
Stand Alone มีผลต่อกำไรขั้นต้นของธุรกิจให้เช่าและบริการลดลง 44 ล้านบาท หรือลดลงร้อยละ
44 เมื่อเทียบกับปี 2544

  ธุรกิจโฆษณา

ปี 2545 รายได้ธุรกิจโฆษณา 131 ล้านบาท เพิ่มขึ้นจากปีก่อน 69 ล้านบาท หรือเพิ่มขึ้นร้อยละ 111 สาเหตุสำคัญมาจากการขยายตัวของธุรกิจโรงภาพยนตร์อย่างต่อเนื่องในระหว่างปี 2545 ถือได้ว่าสามารถรองรับความต้องการของลูกค้าได้อย่างดี เป็นสื่อกลางที่ดีและเข้าถึงกลุ่มลูกค้าเป้าหมายได้ชัดเจนในปริมาณที่มาก ประกอบกับตลาดสื่อโฆษณาภายในโรงภาพยนตร์มีต้นทุนที่ต่ำกว่าเมื่อเทียบกับสื่อโทรทัศน์ หรือวิทยุ นอกจากนี้ยังเป็นสื่อกลางในการจัดกิจกรรมร่วมกันที่เกี่ยวเนื่องกับธุรกิจ มีการนำกลยุทธ์ทางการตลาดเพื่อนำเสนอแก่ลูกค้า เช่นการขายโฆษณาและจัดกิจกรรมภายในอาคารหรือโรงภาพยนตร์ การตีพิมพ์ในเอกสารเผยแผ่และใบปลิว รวมการจัดส่งเอกสารไดเร็กเมล์ กำไรขั้นต้นของธุรกิจโฆษณา 127 ล้านบาท หรือร้อยละ 97 เมื่อเทียบกับรายได้ธุรกิจโฆษณา 

12.3 ฐานะการเงิน

(ก) สินทรัพย์

  1. ส่วนประกอบของสินทรัพย์

  สินทรัพย์รวมของกลุ่มบริษัท ณ วันที่ 31 ธันวาคม 2545 จำนวน 2,774 ล้านบาท เพิ่มขึ้น 952
  ล้าน

บาท หรือเพิ่มขึ้นร้อยละ 52 เมื่อเทียบกับสินทรัพย์รวม ณ สิ้นปี 2544 จำนวน 1,822 ล้านบาท

  สินทรัพย์หมุนเวียน จำนวน 334 ล้านบาท เพิ่มขึ้น 110 ล้านบาท หรือเพิ่มขึ้นร้อยละ 49
  เมื่อเทียบกับปี

2544 โดยส่วนใหญ่เป็นการเพิ่มขึ้นในเงินสดและเงินฝากธนาคาร และเงินลงทุนชั่วคราว จำนวน
104 ล้านบาท รวมทั้งการเพิ่มขึ้นในลูกหนี้การค้าสุทธิ 51 ล้านบาท
ส่วนใหญ่เป็นลูกหนี้การค้าจากธุรกิจโฆษณา ส่วนสินค้าคงเหลือสุทธิจำนวน 8 ล้านบาท เพิ่มขึ้น 5.5
ล้านบาท ส่วนใหญ่เป็นการเพิ่มขึ้นในสินค้าคงเหลือของสาขาที่เปิดเพิ่มในระหว่างปี 2545
สินทรัพย์หมุนเวียนอื่น เพิ่มขึ้นจำนวน 38 ล้านบาท ซึ่งโดยส่วนใหญ่เป็น ค่าใช้จ่ายจ่ายล่วงหน้า
และลูกหนี้อื่น

  อาคารและอุปกรณ์สุทธิ และสินทรัพย์อื่น จำนวน 2,437 ล้านบาท เพิ่มขึ้น 843 ล้านบาท
  ส่วนใหญ่

เป็นการเพิ่มขึ้นในอาคารและอุปกรณ์สุทธิ 808 ล้านบาท เนื่องมาจากการเปิดสาขาใหม่ในปี 2545
และการปรับปรุงอาคารและอุปกรณ์สาขาเดิม และเงินประกันสัญญาการเช่าและบริการเพิ่มขึ้น 60
ล้านบาท ก็เป็นผลจากสาขารังสิตในส่วนพื้นที่ให้เช่าและบริการ

  2 คุณภาพของสินทรัพย์

สินทรัพย์ 

  ในปี 2545 ได้ตั้งสำรองขาดทุนจากการเลิกใช้ทรัพย์สินสุทธิ เป็นจำนวน 6.7 ล้านบาท
  เนื่องจากทรัพย์สิน

ดังกล่าวเป็นอุปกรณ์เครื่องมือที่ใช้งานมานานไม่คุ้มกับการปรับปรุงเพื่อใช้งานต่อไปได้อีก

  ลูกหนี้

ลูกหนี้การค้าส่วนใหญ่เป็นลูกหนี้การค้าจากธุรกิจโฆษณา จำนวน 60.3 ล้านบาท โดยเฉลี่ยอายุของ

ลูกหนี้การค้าเฉพาะธุรกิจโฆษณาประมาณ 90 วัน ซึ่งนโยบายการให้สินเชื่อของบริษัทกำหนดที่ ประมาณ 90 วันและที่ผ่านมาไม่มีหนี้สูญเกิดขึ้น ดังนั้นจึงไม่มีนโยบายในการตั้งสำรองหนี้สงสัยจะสูญในปี 2545 ณ วันที่ 31 ธันวาคม 2545 สามารถจัดลูกหนี้ค่าโฆษณาตามระยะเวลาได้ดังนี้

 กำหนดชำระ ล้านบาท 

อยู่ในกำหนดชำระ 46.9

เกินกำหนดชำระ 1-30 วัน 9.3

  เกินกำหนดชำระ 31-60 วัน 2.1

  เกินกำหนดชำระ 61-90 วัน 0.3

  เกินกำหนดชำระ 91-120 วัน 0.4

  เกินกำหนดชำระ 120 วันขึ้นไป 1.3

รวม 60.3

  (ข) สภาพคล่อง

  1. กระแสเงินสด

  กลุ่มบริษัทมีเงินสดและรายการเทียบเท่าเงินสดเพิ่มขึ้น 59.2 ล้านบาท
  ประกอบไปด้วยเงินสดสุทธิจากกิจกรรมดำเนินงานเพิ่มขึ้น 643.7 ล้านบาท
  ใช้ไปในกิจกรรมลงทุน 940.2 ล้านบาท และกิจกรรมจัดหาเงินเพิ่มขึ้น 355.7 ล้านบาท

  เงินสดรับในกิจกรรมดำเนินงาน เกิดจากกำไรสุทธิของปี 2545 จำนวน 326 ล้านบาท
  ค่าเสื่อมราคา

212 ล้านบาท ผลต่างจากการซื้อ-ขายเงินลงทุนชั่วคราวของหลักทรัพย์เพื่อค้า 37 ล้านบาท
และสิทธิการเช่าและบริการรอตัดบัญชี 107.5 ล้านบาท รวมถึงตั๋วเงินรับ 90.2 ล้านบาท

เงินสดจ่ายในกิจกรรมลงทุน เกิดจากการลงทุนในสินทรัพย์ถาวร 907
ล้านบาทโดยเฉพาะสาขาใหม่ที่เปิดในปี 2545 จำนวน 7 แห่ง รวมถึงเงินประกันสัญญาเช่า 60
ล้านบาท ที่เกี่ยวเนื่องกับสาขาใหม่ และได้มีการถอนภาระเงินฝากธนาคารเพื่อค้ำประกัน 22.9
ล้านบาท นอกจากนี้ได้จ่ายซื้อเงินลงทุนเมื่อต้นปี 2545 จำนวน 1.4 ล้านบาท

  เงินสดรับในกิจกรรมจัดหาเงิน เพิ่มขึ้นจากการที่บริษัทได้เสนอขายหุ้นสามัญเพิ่มทุนจำนวน 20
  ล้านหุ้นใน

ราคาเสนอขายหุ้นละ 39.00 บาท ได้รับเงินสด 780 ล้านบาท
และได้มีการชำระคืนเงินกู้ระยะยาว 207 ล้านบาท เงินเบิกเกินบัญชี 31 ล้านบาท
เงินกู้ยืมที่ถึงกำหนดชำระภายในหนึ่งปี 153 ล้านบาท เงินกู้ยืมกรรมการ 24 ล้านบาท
เงินกู้ยืมบริษัทที่เกี่ยวข้องและบริษัทอื่น 13.9 ล้านบาท

2. อัตราส่วนสภาพคล่องที่สำคัญ

  2545 2544

  อัตราส่วนสภาพคล่อง (เท่า) 0.58 0.37

  อัตราส่วนสภาพคล่องหมุนเร็ว (เท่า) 0.41 0.28

 อัตราส่วนสภาพคล่องเงินสด 1.1 0.67

อัตราส่วนสภาพคล่อง โดยรวมของบริษัทดีกว่าปี 2544 เนื่องมาจากการเพิ่มขึ้นในเงินสดและเงินฝากธนาคาร

เงินลงทุนชั่วคราว และลูกหนี้การค้า หรือสินทรัพย์หมุนเวียนเพิ่มขึ้น ในขณะที่หนี้สินหมุนเวียนลดลง เมื่อเทียบกับปี 2544

  อัตราส่วนสภาพคล่องเงินสด จัดว่ามีเงินสดเพียงพอในการชำระหนี้ระยะสั้นของกลุ่มบริษัท
  ซึ่งวิเคราะห์ได้จากระยะ

เวลาวงจรเงินสดจะเห็นว่าระยะเวลาในการขายและเก็บหนี้น้อยกว่าระยะเวลาในการชำระหนี้

  (ค) รายจ่ายลงทุน

  ในปี 2545 บริษัทได้ลงทุนเปิดสาขาใหม่จำนวน 7 แห่ง มูลค่าเงินลงทุนในอาคารโรงภาพยนตร์
  ระบบ

สาธารณูปโภค และสินทรัพย์ถาวร เป็นจำนวนเงินลงทุนประมาณ 934.8 ล้านบาท
และได้ลงทุนเพิ่มเติมในอุปกรณ์เครื่องฉายระบบดิจิตัล และการปรับปรุงสาขาเดิม
คิดเป็นเงินลงทุนประมาณ 55.2 ล้านบาท
เพื่อเพิ่มคุณภาพการให้บริการของธุรกิจในกลุ่มบริษัทที่ดีและมีความทันสมัยในเทคโนโลยีของธุรกิจ

  (ง) แหล่งที่มาของเงินลงทุน

  1. หนี้สิน

  ณ วันที่ 31 ธันวาคม 2545 กลุ่มบริษัทมีหนี้สินรวม 1,009 ล้านบาท ลดลง 197 ล้านบาท
  หรือลดลงร้อยละ

16 เมื่อเทียบกับหนี้สินรวม ณ สิ้นปี 2544 จำนวน 1,206 ล้านบาท
ส่วนใหญ่เนื่องมาจากการจ่ายชำระคืนเงินกู้ยืมรวม 533.5 ล้านบาท
หนี้สินที่เกิดจากการดำเนินงานและหนี้สินค่างานก่อสร้างเพิ่มขึ้น 265.6 ล้านบาท หนี้สินอื่นเพิ่มขึ้น
ได้แก่ เงินประกันการเช่า 7.5 ล้านบาท รายได้ค่าสิทธิการเช่าและบริการรอตัดบัญชี 91 ล้านบาท
โดยรวมภาระเงินกู้ยืมระยะยาวของกลุ่มบริษัทมีจำนวน 5.6 ล้านบาท ซึ่งเป็นเงินกู้ยืมจากกรรมการ
หากเทียบกับปี 2544 เงินกู้ยืมจากแหล่งเงินทุนภายนอกลดลงอย่างมาก

  2. ส่วนของผู้ถือหุ้น

  ส่วนของผู้ถือหุ้น ณ วันที่ 31 ธันวาคม 2545 จำนวน 1,765 ล้านบาท เพิ่มขึ้น 1,149 ล้านบาท
  หรือเพิ่มขึ้น

ร้อยละ 186.7 เมื่อเทียบกับปี 2544 การเปลี่ยนแปลงในส่วนของผู้ถือหุ้นเนื่องมาจากการเพิ่มทุน
47.4 ล้านบาท และเสนอขายหุ้นเพิ่มทุน 100 ล้านบาท มีส่วนเกินมูลค่าหุ้น 680 ล้านบาท และปี
2545 มีกำไรสุทธิ 326 ล้านบาท
ซึ่งสรุปได้ว่าเป็นการปรับโครงสร้างเงินลงทุนและประกอบกับผลประกอบการที่ดีในปี 2545

3. ความเหมาะสมของโครงสร้างเงินทุน

2545 2544

  อัตราส่วนหนี้สินต่อส่วนของผู้ถือหุ้น (เท่า) 0.57 1.96

  อัตราส่วนหนี้สินต่อส่วนของผู้ถือหุ้นมีอัตราส่วนลดลงจากปี 2544
  อย่างมากเนื่องมาจากกลุ่มบริษัทได้รับเงินจาก

การเพิ่มทุนและยังสามารถสร้างกระแสเงินสดจากการดำเนินงานได้เพียงพอกับภาระหนี้สิน

(จ) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

การขยายตัวของสาขาใหม่

เนื่องจากในปี 2546 บริษัทฯ มีแผนขยายสาขาใหม่อีกอย่างน้อย 2 สาขา และบริษัทฯ
ได้ลงนามบันทึกความเข้าใจกับกับเจ้าของโครงการสยามพารากอน ซึ่งจะเปิดได้ประมาณภายในปี
2548 โดยบริษัทฯ จะต้องมีการจ่ายเงินมัดจำให้กับเจ้าของโครงการภายในปี 2546 และปี 2547
ซึ่งการลงทุนในแต่ละสาขานั้นต้องใช้เงินลงทุนสูง บริษัทฯอาจมีภาระเงินกู้ยืมที่เพิ่มขึ้นทำให้บริษัทฯ
อาจมีภาระดอกเบี้ยจ่ายเพิ่มสูงขึ้น อย่างไรก็ตาม จากความสำเร็จที่ผ่านมา ผู้บริหารเชื่อว่า
กระแสเงินสดจากการดำเนินงานที่คาดว่าจะได้จากการเปิดสาขาใหม่โดยอ้างอิงจากอัตราส่วนกำไรจากการดำเนินงานก่อนหักดอกเบี้ย
ภาษี และค่าเสื่อมราคาต่อสินทรัพย์รวม (EBITDA to Total assets) ที่สูงถึงร้อยละ 30 ในปี
2545